चौलका गांव में न्यायालय के आदेश पर गिराए अवैध कब्जे
गांवचौलका में पंचायती जमीन पर किए गए अवैध कब्जे पर प्रशासन की तरफ से न्यायालय के आदेश पर कार्रवाई की गई है। ड्यूटी मजिस्ट्रेट बीडीपीओ राई, प्रमोद कुमार की निगरानी में दो जगहों पर बने अवैध निर्माण को गिराया गया। किसी भी अप्रिय घटना से निपटने के लिए पुलिस बल भी मौजूद रहा।
गांव चौलका में पंचायती जमीन पर कुछ लोगों ने अवैध कब्जा किया हुआ था। जिसका केस उच्च न्यायालय में चल रहा था। अवैध कब्जा धारकों द्वारा न्यायालय में केस हार जाने के बाद प्रशासन द्वारा गुरुवार को कब्जा कार्रवाई को अमल में लाया गया। जिसके लिए बीडीपीओ राई प्रमोद कुमार को ड्यूटी मजिस्ट्रेट नियुक्त कर उक्त कब्जा कार्रवाई को अमल में लाया गया। इस दौरान पुलिस बल भी मौजूद रहा, लेकिन कब्जा कार्रवाई के दौरान किस प्रकार की विरोध करने की स्थिति सामने नहीं आई। पूर्व सरपंच के पति जयभगवान का कहना है कि गांव के अन्य लोगों द्वारा भी पंचायती जमीन पर कब्जा किया गया है, लेकिन कार्रवाई सिर्फ दो मकानों पर की गई है। ड्यूटी मजिस्ट्रेट प्रमोद कुमार ने बताया कि गिरदावर पटवारी की निशानदेही के बाद गांव के एक स्थान पर कार्रवाई को अंजाम दिया गया। जिसमें दो मकानों को हटाकर पंचायती जमीन पर कब्जा लिया गया है। फिलहाल शांतिपूर्वक ढंग से कब्जा कार्रवाई की जा रही है।
खरखौदा .चौलका गांव में अवैध निर्माण गिराती जेसीबी।
hin_Deva hin_Deva hin_Deva bho_Deva